               EUROPSKA KOMISIJA
            Bruxelles, 16.5.2022.
            COM(2022) 205 final
            2022/0150(NLE)

            Prijedlog
            ODLUKE VIJEĆA
            o stajalištu koje treba zauzeti u ime Europske unije u okviru Zajedničkog odbora EGP-a u vezi s izmjenom Protokola 31. uz Sporazum o EGP-u o suradnji u posebnim područjima izvan četiriju sloboda i Protokola 32. o financijskim modalitetima provedbe članka 82. (InvestEU)
            (Tekst značajan za EGP)

               OBRAZLOŽENJE

               1.Predmet prijedloga

               Ovaj se prijedlog odnosi na odluku kojom se utvrđuje stajalište koje treba zauzeti u ime Unije u okviru Zajedničkog odbora EGP-a u vezi s predviđenim donošenjem odluke Zajedničkog odbora EGP-a u vezi s izmjenom Protokola 31. uz Sporazum o EGP-u o suradnji u posebnim područjima izvan četiriju sloboda i Protokola 32. o financijskim modalitetima provedbe članka 82

               2.Kontekst prijedloga

               2.1.Sporazum o EGP-u

               Sporazumom o Europskom gospodarskom prostoru („Sporazum o EGP-u”) jamče se jednaka prava i obveze na unutarnjem tržištu za građane i gospodarske subjekte u EGP-u. Njime se predviđa uvođenje zakonodavstva EU-a o četiri slobode u svih 30 država EGP-a, a to su države članice EU-a, Norveška, Island i Lihtenštajn. Osim toga, Sporazumom o EGP-u uređuje se suradnja u drugim važnim područjima, kao što su istraživanje i razvoj, obrazovanje, socijalna politika, okoliš, zaštita potrošača, turizam i kultura, koja su zajednički poznata kao „okomite i vodoravne” politike. Sporazum je stupio na snagu 1. siječnja 1994. Europska unija zajedno sa svojim državama članicama stranka je Sporazuma.

               2.2.Zajednički odbor EGP-a

               Zajednički odbor EGP-a nadležan je za upravljanje Sporazumom o EGP-u. Odbor je forum za razmjenu mišljenja povezanih s funkcioniranjem Sporazuma o EGP-u. Njegove odluke donose se konsenzusom.

               2.3.Predviđeni akt Zajedničkog odbora EGP-a

               Zajednički odbor EGP-a treba donijeti odluku Zajedničkog odbora EGP-a („predviđeni akt”) o izmjeni Protokola 31. uz Sporazum o EGP-u o suradnji u posebnim područjima izvan četiriju sloboda i Protokola 32. o financijskim modalitetima provedbe članka 82.

               Svrha je predviđenog akta proširiti suradnju ugovornih stranaka Sporazuma o EGP-u kako bi se uključilo sudjelovanje država EFTA-e koje su članice EGP-a u programu InvestEU. Uredba (EU) 2021/523 Europskog parlamenta i Vijeća od 24. ožujka 2021. o uspostavi programa InvestEU i izmjeni Uredbe (EU) 2015/1017
                  1
                stoga se uključuje u Sporazum o EGP-u.

                  Budući da Lihtenštajn nije izrazio interes za sudjelovanje u programu InvestEU, nacrt odluke Zajedničkog odbora EGP-a odnosi se stoga samo na Norvešku i Island. Države EFTA-e koje su članice EGP-a također su odlučile da neće sudjelovati u savjetodavnom centru InvestEU te mogu odlučiti sudjelovati u jednom ili više financijskih proizvoda u okviru odjeljka „EU” fonda InvestEU. Kako bi se omogućio odgovarajući financijski doprinos država EFTA-e koje su članice EGP-a, taj se doprinos temelji na profilu rizika financijskih proizvoda u kojima one odluče sudjelovati. Doprinos država EFTA-e koje su članice EGP-a uvećava jamstvo EU-a.

               Za potrebe izračuna financijskog doprinosa država EFTA-e koje su članice EGP-a fondu InvestEU, faktor proporcionalnosti iz članka 82. stavka 1. Sporazuma o EGP-u za proračunske linije možda ne odražava točno udio sudjelovanja u fondu InvestEU putem relevantnih financijskih proizvoda. Stoga u skladu s člankom 8. Protokola 32. države EFTA-e sklapaju sporazume o doprinosu s EU-om, koji zastupa Komisija. S obzirom na to da se financijski doprinos ostvaruje putem odabranih financijskih proizvoda, iznosi financijskog doprinosa država EFTA-e jamstvu EU-a, uvjeti upotrebe tog doprinosa, učestalost i iznosi plaćanja doprinosa te pravila za povrat neiskorištenih sredstava i prihoda državama EFTA-e moraju se utvrditi u sporazumima o doprinosu.

               U skladu s proračunskom politikom EU-a u aktivnostima EU-a može se sudjelovati tek kad je plaćen odgovarajući financijski doprinos. Međutim, plaćanje se izvršava nakon što se donese ovaj nacrt odluke Vijeća te nakon što se državama EFTA-e koje su članice EGP-a dostavi poziv EU-a za sredstva koji raspisuje Europska komisija.

               Kako bi se premostilo razdoblje od 1. siječnja 2022. do primanja odgovarajućeg plaćanja, nacrt odluke Zajedničkog odbora EGP-a primjenjuje se retroaktivno od 1. siječnja 2022. Retroaktivnost ne utječe na prava i obveze predmetnih osoba te je u skladu s načelom opravdanih očekivanja.

                  Predviđeni akt postat će obvezujući za stranke u skladu s člancima 103. i 104. Sporazuma o EGP-u.

               3.Stajalište koje treba zauzeti u ime Unije

               Komisija Vijeću na donošenje podnosi nacrt odluke Zajedničkog odbora EGP-a koji predstavlja stajalište Unije. Komisija se nada da će ga moći što prije iznijeti u Zajedničkom odboru EGP-a.

               Sadržaj i priroda nacrta priložene odluke Zajedničkog odbora EGP-a nadilaze puke tehničke prilagodbe u smislu članka 1. stavka 3. Uredbe Vijeća br. 2894/94. Stoga Vijeće utvrđuje stajalište Unije.

               4.Pravna osnova

               4.1.Postupovna pravna osnova

               4.1.1.Načela

               Člankom 218. stavkom 9. Ugovora o funkcioniranju Europske unije (UFEU) predviđeno je donošenje odluka kojima se utvrđuju „stajališta koja u ime Unije treba donijeti tijelo osnovano na temelju sporazuma kada je to tijelo pozvano donositi akte koji proizvode pravne učinke, uz iznimku akata kojima se dopunjuje ili mijenja institucionalni okvir sporazuma”.

               Pojam „akti koji proizvode pravne učinke” obuhvaća akte koji proizvode pravne učinke na temelju pravila međunarodnog prava kojima se uređuje predmetno tijelo. Obuhvaća i instrumente koji nemaju obvezujući učinak na temelju međunarodnog prava, ali postoji mogućnost da „presudno utječu na sadržaj propisa koje donese zakonodavac Unije”
                  2
               .

               4.1.2.Primjena na ovaj predmet

               Zajednički odbor EGP-a tijelo je osnovano na temelju sporazuma, i to Sporazuma o EGP-u. Akt koji Zajednički odbor EGP-a treba donijeti akt je koji proizvodi pravne učinke. Predviđeni akt bit će obvezujući na temelju međunarodnog prava u skladu s člancima 103. i 104. Sporazuma o EGP-u.

               Predviđenim aktom ne dopunjuje se niti mijenja institucionalni okvir Sporazuma o EGP-u. Stoga je postupovna pravna osnova za predloženu odluku članak 218. stavak 9. UFEU-a u vezi s člankom 1. stavkom 3. Uredbe Vijeća br. 2894/94 o rješenjima za provedbu Sporazuma o Europskom gospodarskom prostoru.

               4.2.Materijalna pravna osnova

               4.2.1.Načela

               Materijalna pravna osnova za odluku na temelju članka 218. stavka 9. UFEU-a prije svega ovisi o cilju i sadržaju predviđenog akta o kojemu se zauzima stajalište u ime Unije. Ako predviđeni akt ima dva cilja ili elementa te ako se može utvrditi da je jedan od ta dva cilja ili elementa glavni, a drugi samo sporedan, odluka na temelju članka 218. stavka 9. UFEU-a mora se temeljiti na samo jednoj materijalnoj pravnoj osnovi, naime onoj koju zahtijeva glavni ili prevladavajući cilj ili element.

               U pogledu predviđenog akta kojim se istovremeno želi postići više ciljeva ili koji ima više elemenata, koji su neodvojivo povezani, a nijedan nije sporedan u odnosu na druge, materijalna pravna osnova odluke na temelju članka 218. stavka 9. UFEU-a iznimno se mora temeljiti na različitim odgovarajućim pravnim osnovama.

               4.2.2.Primjena na ovaj predmet

               Materijalna pravna osnova predložene odluke odgovara materijalnoj pravnoj osnovi pravnog akta koji se njome uključuje u Sporazum o EGP-u.

               „Program InvestEU” temelji se na glavama UFEU-a „Industrija” i „Ekonomska, socijalna i teritorijalna kohezija” (članak 173. i članak 175. treći stavak).

               Stoga materijalnu pravnu osnovu predložene odluke čine sljedeće odredbe: članak 173. i članak 175. treći stavak UFEU-a.

               4.3.Zaključak

               Pravna osnova za predloženu odluku trebali bi biti članak 173. i stavak 175. treći stavak UFEU-a u vezi s člankom 218. stavkom 9. UFEU-a i člankom 1. stavkom 3. Uredbe Vijeća br. 2894/94 o rješenjima za provedbu Sporazuma o Europskom gospodarskom prostoru.

               5.Utjecaj na proračun

                  Norveška i Island financijski doprinose proračunu Unije. Točan iznos utvrdit će se u skladu s odredbama Sporazuma o EGP-u čim se donese ovaj nacrt odluke Vijeća.

               6.Objava predviđenog akta

               Budući da će se aktom Zajedničkog odbora EGP-a izmijeniti Protokol 31. uz Sporazum o EGP-u o suradnji u posebnim područjima izvan četiriju sloboda i Protokol 32. o financijskim modalitetima provedbe članka 82., primjereno ga je nakon donošenja objaviti u Službenom listu Europske unije.

               2022/0150 (NLE)

               Prijedlog

               ODLUKE VIJEĆA

               o stajalištu koje treba zauzeti u ime Europske unije u okviru Zajedničkog odbora EGP-a u vezi s izmjenom Protokola 31. uz Sporazum o EGP-u o suradnji u posebnim područjima izvan četiriju sloboda i Protokola 32. o financijskim modalitetima provedbe članka 82.

                  (InvestEU)

               (Tekst značajan za EGP)

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 173. i članak 175. treći stavak, u vezi s člankom 218. stavkom 9.,

               uzimajući u obzir Uredbu Vijeća (EZ) br. 2894/94 od 28. studenoga 1994. o rješenjima za provedbu Sporazuma o Europskom gospodarskom prostoru
                  3
               , a posebno njezin članak 1. stavak 3.,

               uzimajući u obzir prijedlog Europske komisije,

               budući da:

               (1)Sporazum o Europskom gospodarskom prostoru
                  4
                („Sporazum o EGP-u”) stupio je na snagu 1. siječnja 1994.

               (2)Na temelju članka 98. Sporazuma o EGP-u Zajednički odbor EGP-a može odlučiti izmijeniti, među ostalim, Protokol 31. uz Sporazum o EGP-u o suradnji u posebnim područjima izvan četiriju sloboda i Protokol 32. o financijskim modalitetima provedbe članka 82.

               (3)Uredba (EU) 2021/523 Europskog parlamenta i Vijeća
                  5
                treba se uključiti u Sporazum o EGP-u.

               (4)Protokol 31. (o suradnji u posebnim područjima izvan četiriju sloboda) i Protokol 32. (o financijskim modalitetima provedbe članka 82.) uz Sporazum o EGP-u trebalo bi stoga na odgovarajući način izmijeniti.

               (5)Stajalište Unije u Zajedničkom odboru EGP-a trebalo bi se temeljiti na nacrtu odluke Zajedničkog odbora EGP-a utvrđenom u Prilogu ovoj Odluci,

               DONIJELO JE OVU ODLUKU:

               Članak 1.

               Stajalište koje u ime Unije treba zauzeti u okviru Zajedničkog odbora EGP-a o predloženoj izmjeni Protokola 31. (o suradnji u posebnim područjima izvan četiriju sloboda) i Protokola 32. (o financijskim modalitetima provedbe članka 82.) uz Sporazum o EGP-u temelji se na nacrtu odluke Zajedničkog odbora EGP-a priloženom ovoj Odluci.

               Članak 2.

               Ova Odluka stupa na snagu na dan donošenja.

               Sastavljeno u Bruxellesu,

                     Za Vijeće

                     Predsjednik

                     (1)

                        SL L 107, 26.3.2021., str. 30.–89.

                     (2)

                        Presuda Suda od 7. listopada 2014., Njemačka protiv Vijeća, C-399/12, ECLI:EU:C:2014:2258, t. 61.–64.

                     (3)

                        SL L 305, 30.11.1994., str. 6.–8.

                     (4)

                        SL L 1, 3.1.1994., str. 3.

                     (5)

                        Uredba (EU) 2021/523 Europskog parlamenta i Vijeća od 24. ožujka 2021. o uspostavi programa InvestEU i izmjeni Uredbe (EU) 2015/1017, SL L 107, 26.3.2021., str. 30.–89.

    ---documentbreak---

               EUROPSKA KOMISIJA
            Bruxelles, 16.5.2022.
            COM(2022) 205 final

            PRILOG

            Prijedlogu odluke Vijeća
            o stajalištu koje treba zauzeti u ime Europske unije u okviru Zajedničkog odbora EGP-a u vezi s izmjenom Protokola 31. uz Sporazum o EGP-u o suradnji u posebnim područjima izvan četiriju sloboda i Protokola 32. o financijskim modalitetima provedbe članka 82.(InvestEU)

               PRILOG

               ODLUKA ZAJEDNIČKOG ODBORA EGP-a

               br. [...]

               od [...]

               o izmjeni Protokola 31. (suradnja u posebnim područjima izvan četiriju sloboda) i Protokola 32. (financijski modaliteti provedbe članka 82.) uz Sporazum o EGP-u

               ZAJEDNIČKI ODBOR EGP-a,

               uzimajući u obzir Sporazum o Europskom gospodarskom prostoru („Sporazum o EGP-u”), a posebno njegove članke 86. i 98.,

               budući da:

               (1)Primjereno je proširiti suradnju ugovornih stranaka Sporazuma o EGP-u kako bi se uključila Uredba (EU) 2021/523 Europskog parlamenta i Vijeća od 24. ožujka 2021. o uspostavi programa InvestEU i izmjeni Uredbe (EU) 2015/1017
                  1
               .

               (2)U skladu s člankom 5. Uredbe (EU) 2021/523 dopušteni su doprinosi država EFTA-e jamstvu EU-a za potrebe sudjelovanja u određenim financijskim proizvodima u okviru odjeljka „EU” fonda InvestEU. Doprinose rezervacijama za jamstvo EU-a države EFTA-e mogu popratiti uzajamnim jamstvom kojim se pokrivaju odgovarajuće nepredviđene obveze povezane s jamstvom EU-a. Umjesto toga, mogu i osigurati puni doprinos fondu InvestEU u gotovini.

               (3)Uvjeti za sudjelovanje država EFTA-e i njihovih institucija, poduzeća, organizacija i državljana u programima Europske unije utvrđeni su u Sporazumu o EGP-u, a posebno njegovu članku 81.

               (4)Uredbom Vijeća (EU) 2020/2094 od 14. prosinca 2020. o uspostavi Instrumenta Europske unije za oporavak radi potpore oporavku nakon krize uzrokovane bolešću COVID-19
                  2
                dodjeljuju se dodatni vanjski namjenski prihodi programu InvestEU uspostavljenom Uredbom (EU) 2021/523 Europskog parlamenta i Vijeća. Primjereno je u Protokolu 32. o financijskim modalitetima provedbe članka 82. Sporazuma o EGP-u pojasniti da bi se za potrebe izračuna financijskih doprinosa država EFTA-e programu InvestEU osnova za izračun trebala uvećati za odobrena sredstva koja odgovaraju vanjskim namjenskim prihodima iz članka 3. stavka 1. Uredbe Vijeća (EU) 2020/2094 u vezi s njihovim sudjelovanjem u tom programu.

               (5)Protokole 31. i 32. uz Sporazum o EGP-u trebalo bi stoga na odgovarajući način izmijeniti kako bi se omogućila provedba te proširene suradnje od 1. siječnja 2022.,

               DONIO JE OVU ODLUKU:

               Članak 1.

               Nakon članka 19. (Smanjenje ekonomskih i socijalnih razlika) Protokola 31. uz Sporazum o EGP-u dodaje se sljedeći članak:

               „Članak 20.

               Poboljšanje konkurentnosti i socioekonomske konvergencije i kohezije u okviru programa InvestEU

               1.Države EFTA-e od 1. siječnja 2022. sudjeluju u aktivnostima koje mogu proizaći iz sljedećeg akta Unije:

               -32021 R 0523: Uredba (EU) 2021/523 Europskog parlamenta i Vijeća od 24. ožujka 2021. o uspostavi programa InvestEU i izmjeni Uredbe (EU) 2015/1017 (SL L 107, 26.3.2021., str. 30.).

               2.Države EFTA-e ne sudjeluju u savjetodavnom centru InvestEU.

               3.Države EFTA-e mogu odlučiti sudjelovati u jednom ili više financijskih proizvoda u okviru odjeljka „EU” fonda InvestEU. Doprinos država EFTA-e temelji se na profilu rizika financijskih proizvoda u kojima odluče sudjelovati. Doprinos država EFTA-e uvećava jamstvo EU-a.

               4.Za potrebe izračuna financijskog doprinosa država EFTA-e fondu InvestEU ne primjenjuje se faktor proporcionalnosti iz članka 82. stavka 1. Sporazuma o EGP-u za proračunske linije. U skladu s člankom 8. Protokola 32. države EFTA-e sklapaju sporazume o doprinosu s EU-om, koji zastupa Komisija. Sporazumima o doprinosu utvrđuju se iznosi financijskog doprinosa država EFTA-e jamstvu EU-a, uvjeti upotrebe tog doprinosa, učestalost i iznosi plaćanja doprinosa te pravila za povrat neiskorištenih sredstava i prihoda državama EFTA-e.

               5.Ako doprinos država EFTA-e jamstvu EU-a nije u cijelosti pokriven rezervacijama u obliku novca, tj. ako su rezervacije utvrđene na manje od 100 %, države EFTA-e obvezuju se pokriti odgovarajuću nepredviđenu obvezu neopozivim i bezuvjetnim uzajamnim jamstvom koje se daje na zahtjev. Uzajamno jamstvo pruža se istodobno s potpisivanjem sporazuma o doprinosu.

               6.Lihtenštajn se izuzima iz sudjelovanja i financijskog doprinosa tom programu.”

               Članak 2.

               Tekst članka 1. stavka 10. Protokola 32. uz Sporazum o EGP-u zamjenjuje se sljedećim:

               „10. Za potrebe izračuna operativnog doprinosa na temelju članka 82. točaka (a) i (b) Sporazuma, odobrena sredstva za preuzimanje obveza i odobrena sredstava za plaćanje unesena u proračun Europske unije koji je konačno donesen za primjenjive godine za financiranje programa Obzor Europa (uspostavljenog Uredbom (EU) 2021/695 Europskog parlamenta i Vijeća), programa InvestEU (uspostavljenog Uredbom (EU) 2021/523 Europskog parlamenta i Vijeća) i Mehanizma Unije za civilnu zaštitu (uređenog Odlukom br. 1313/2013/EU Europskog parlamenta i Vijeća) povećavaju se za odobrena sredstva koja odgovaraju vanjskim namjenskim prihodima dodijeljenima tim aktivnostima na temelju članka 3. stavka 1. Uredbe Vijeća (EU) 2020/2094 od 14. prosinca 2020. o uspostavi Instrumenta Europske unije za oporavak radi potpore oporavku nakon krize uzrokovane bolešću COVID-19
                  3
               .”

               Članak 3.

               Ova Odluka stupa na snagu dan nakon zadnje obavijesti u skladu s člankom 103. stavkom 1. Sporazuma o EGP-u
                  4*.

               Primjenjuje se od 1. siječnja 2022.

               Članak 4.

               Ova se Odluka objavljuje u odjeljku o EGP-u Službenog lista Europske unije i u Dodatku o EGP-u Službenom listu Europske unije.

               Sastavljeno u Bruxellesu […]

                  Za Zajednički odbor EGP-a

                  Predsjednik/Predsjednica

                  […]

                  Tajnici

                  Zajedničkog odbora EGP-a

                  […]

                     (1)

                        SL L 107, 26.3.2021., str. 30.

                     (2)

                        SL L 433I, 22.12.2020., str. 23.

                     (3)

                        SL L 433I, 22.12.2020., str. 23.

                     (4)
                  *
                        [Ustavni zahtjevi nisu navedeni.] [Ustavni su zahtjevi navedeni.]


               EUROPSKA KOMISIJA
            Bruxelles, 16.5.2022.
            COM(2022) 215 final
            2022/0153(NLE)

            Prijedlog
            ODLUKE VIJEĆA
            o stajalištu koje treba zauzeti u ime Europske unije u Posebnom trgovinskom odboru za carinsku suradnju i pravila o podrijetlu u pogledu savjetovanja utvrđenog u članku 63. stavku 3. Sporazuma o trgovini i suradnji između Europske unije i Europske zajednice za atomsku energiju, s jedne strane, i Ujedinjene Kraljevine Velike Britanije i Sjeverne Irske, s druge strane

               OBRAZLOŽENJE

               1.Predmet prijedloga

               Posebni trgovinski odbor (TSC) za carinsku suradnju i pravila o podrijetlu planira donijeti odluku o savjetovanjima na temelju članka 63. stavka 3. Sporazuma o trgovini i suradnji između Europske unije i Europske zajednice za atomsku energiju, s jedne strane, i Ujedinjene Kraljevine Velike Britanije i Sjeverne Irske, s druge strane. Taj se prijedlog odnosi na odluku o utvrđivanju stajališta koje o tom pitanju treba zauzeti u ime EU-a u okviru TSC-a za carinsku suradnju i pravila o podrijetlu.

               2.Kontekst prijedloga

               2.1.Sporazum o trgovini i suradnji između EU-a i Ujedinjene Kraljevine

               Sporazumom o trgovini i suradnji između Europske unije i Europske zajednice za atomsku energiju, s jedne strane, i Ujedinjene Kraljevine Velike Britanije i Sjeverne Irske, s druge strane, odobrava se bescarinski i beskvotni pristup u jednoj stranci uvozu podrijetlom iz druge stranke ako ispunjava zahtjeve u pogledu pravila o podrijetlu. U članku 63. Sporazuma utvrđuje se postupak za provjeru podrijetla proizvoda. U njemu se navodi i da stranke moraju održati savjetovanje ako stranka odbija povlašteni tretman za proizvod iz druge stranke iako je stranka izvoznica dala pozitivno mišljenje kojim se potvrđuje podrijetlo proizvoda.

               2.2.TSC za carinsku suradnju i pravila o podrijetlu

               U skladu s člankom 8. stavkom 1. točkom (c) Sporazuma, nadležnost TSC-a obuhvaća sljedeća pitanja:

               — drugi dio prvi naslov glavu I. poglavlja 2. i 5. Sporazuma,

               — Protokol o uzajamnoj administrativnoj pomoći u carinskim pitanjima, i

               — odredbe o carinskoj provedbi prava intelektualnog vlasništva, pristojbama i naknadama, određivanju carinske vrijednosti i popravljenoj robi.

               U skladu s člankom 121. stavkom 2. točkom (d) Sporazuma TSC za carinsku suradnju i pravila o podrijetlu može donositi odluke ili preporuke o postupcima savjetovanja na temelju članka 63. Može donositi i odluke ili preporuke o svim tehničkim ili administrativnim pitanjima koja se odnose na provedbu glave I. poglavlja 2. To uključuje napomene za tumačenje čiji je cilj osigurati ujednačenu primjenu pravila o podrijetlu.

               2.3.Predviđeni akt TSC-a za carinsku suradnju i pravila o podrijetlu

               Predviđenim aktom utvrdila bi se pravila za savjetovanje ako stranka odbija povlašteni tretman za proizvod iz druge stranke iako je stranka izvoznica dala pozitivno mišljenje kojim se potvrđuje podrijetlo proizvoda.

               Predviđeni akt postat će obvezujući za stranke na temelju članka 10. i članka 121. stavka 2. točke (d) Sporazuma. Njime će se provoditi članak 63. stavak 3. Sporazuma. U skladu s tim člankom TSC za carinsku suradnju i pravila o podrijetlu mora utvrditi postupak savjetovanja za ona savjetovanja koja stranke moraju održati ako se ne slažu u pogledu primjene pravila o podrijetlu. Konkretno, to se događa kad stranka odbije povlašteni tretman za proizvod iz druge stranke iako je stranka izvoznica dala pozitivno mišljenje kojim se potvrđuje podrijetlo proizvoda. U skladu s predloženim pravilima, stranke moraju održati savjetovanje na fleksibilan način, olakšavajući komunikaciju između dviju stranaka i pružajući obrazloženje odbijanja povlaštenog tretmana.

               U pravilu 1. utvrđuje se način na koji stranka može zatražiti savjetovanje s drugom strankom. Usto se imenuje tajništvo TSC-a kao kontaktna točka.

               U pravilu 2. utvrđeni su rokovi za sazivanje i zaključenje sastanaka u okviru savjetovanja. Predlaže se i nekoliko mogućnosti za njihovo održavanje.

               Pravilom 3. od stranaka se zahtijeva da prije svakog sastanka objave planirani sastav svojih izaslanstava.

               Pravilom 4. utvrđuju se jezični aranžmani za savjetovanja i relevantni dokumenti koje treba unaprijed podijeliti.

               U pravilu 5. utvrđuju se način sastavljanja dokumenata i rokovi za zapisnike sa sastanaka.

               Pravilom 6. od stranaka se zahtijeva da pokušaju postići obostrano zadovoljavajuće rješenje. Pojašnjava se i kada će se smatrati da je razdoblje savjetovanja isteklo te se navodi da se neće smatrati da je isteklo ako savjetovanje nije održano zbog uzroka koji se mogu pripisati jednoj od stranaka.

               3.Stajalište koje treba zauzeti u ime EU-a

               Vijeće bi trebalo utvrditi stajalište koje EU mora zauzeti u okviru TSC-a za carinsku suradnju i pravila o podrijetlu u pogledu donošenja poslovnika za savjetovanja u skladu s člankom 63. stavkom 3. Sporazuma. Rezultati će biti bolja uređenost i veća transparentnost.

               Predloženi postupak ne utječe na sadržaj pravila o podrijetlu na temelju Sporazuma.

               4.Pravna osnova

               4.1.Postupovna pravna osnova

               4.1.1.Načela

               Člankom 218. stavkom 9. Ugovora o funkcioniranju Europske unije (UFEU) omogućeno je donošenje odluka kojima se utvrđuju „stajališta koja u ime Unije treba donijeti tijelo osnovano na temelju sporazuma kad je to tijelo pozvano donositi akte koji proizvode pravne učinke, uz iznimku akata kojima se dopunjuje ili mijenja institucionalni okvir sporazuma”.

               Pojam „akti koji proizvode pravne učinke” obuhvaća akte koji proizvode pravne učinke na temelju pravila međunarodnog prava kojima se uređuje predmetno tijelo.

               4.1.2.Primjena na ovaj predmet

               Sporazumom je uspostavljen TSC za carinsku suradnju i pravila o podrijetlu. Stoga je riječ o tijelu osnovanom na temelju sporazuma.

               Akt koji treba donijeti TSC za carinsku suradnju i pravila o podrijetlu akt je koji proizvodi pravne učinke. Predviđeni akt postat će obvezujući za stranke na temelju članka 10. i članka 121. stavka 2. točke (d) Sporazuma.

               Predviđenim aktom ne dopunjuje se niti mijenja institucionalni okvir sporazuma.

               Stoga je postupovna pravna osnova za predloženu odluku članak 218. stavak 9. UFEU-a.

               4.2.Materijalna pravna osnova

               4.2.1.Načela

               Materijalna pravna osnova za odluku na temelju članka 218. stavka 9. UFEU-a prije svega ovisi o cilju i sadržaju predviđenog akta o kojemu se zauzima stajalište u ime EU-a. Predviđeni akt može imati dva cilja ili dva elementa, od kojih se jedan može smatrati glavnim, a druga samo sporedan. U tom slučaju odluka na temelju članka 218. stavka 9. UFEU-a mora se temeljiti na samo jednoj materijalnoj pravnoj osnovi, konkretno onoj za glavni ili prevladavajući cilj ili element.

               4.2.2.Primjena na ovaj predmet

               Glavni je cilj i sadržaj predviđenog akta utvrđivanje postupka za savjetovanja na temelju članka 63. stavka 3. Sporazuma ako stranka odbija povlašteni tretman za proizvod iz druge stranke.

               4.3.Zaključak

               Pravna osnova predložene odluke trebao bi biti članak 207. stavak 4. prvi podstavak UFEU-a u vezi s člankom 218. stavkom 9. UFEU-a.

               2022/0153 (NLE)

               Prijedlog

               ODLUKE VIJEĆA

               o stajalištu koje treba zauzeti u ime Europske unije u Posebnom trgovinskom odboru za carinsku suradnju i pravila o podrijetlu u pogledu savjetovanja utvrđenog u članku 63. stavku 3. Sporazuma o trgovini i suradnji između Europske unije i Europske zajednice za atomsku energiju, s jedne strane, i Ujedinjene Kraljevine Velike Britanije i Sjeverne Irske, s druge strane

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 207. stavak 4. prvi podstavak u vezi s člankom 218. stavkom 9.,

               uzimajući u obzir prijedlog Europske komisije,

               budući da:

               (1)Sporazum o trgovini i suradnji između Europske unije i Europske zajednice za atomsku energiju, s jedne strane, i Ujedinjene Kraljevine Velike Britanije i Sjeverne Irske, s druge strane („Sporazum”), sklopljen je Odlukom Vijeća 2020/2252 od 29. prosinca 2020., a stupio je na snagu 1. svibnja 2021.

               (2)Sporazum uključuje postupak savjetovanja u slučaju odbijanja povlaštenog postupanja iz članka 63. stavka 3. U skladu s člankom 121. stavkom 2. točkom (d) Sporazuma Posebni trgovinski odbor za carinsku suradnju i pravila o podrijetlu („Odbor”) osnovan člankom 8. stavkom 1. točkom (c) Sporazuma može donositi odluke ili preporuke o postupcima za savjetovanja utvrđena u članku 63. stavku 3. Sporazuma. U skladu s člankom 10. Sporazuma odluke Odbora obvezujuće su za stranke.

               (3)Primjereno je odlukom Vijeća utvrditi stajalište koje treba zauzeti u Odboru u ime EU-a jer će odluka Odbora o pravilima savjetovanja iz članka 63. stavka 3. Sporazuma imati pravne učinke.

               (4)Utvrđivanjem pravila za postupak savjetovanja predviđen člankom 63. stavkom 3. Sporazuma osigurat će se jasnoća i transparentnost u slučajevima kad stranka odluči odbiti povlašteno tarifno postupanje za proizvod iz druge stranke unatoč pozitivnom mišljenju potonje kojim se potvrđuje njegov status proizvoda s podrijetlom.

               (5)Stajalište Unije u okviru Odbora trebalo bi se stoga temeljiti na nacrtu odluke Odbora u Prilogu ovoj Odluci,

               DONIJELO JE OVU ODLUKU:

               Članak 1.

               Stajalište koje treba zauzeti u ime Unije u okviru Posebnog trgovinskog odbora za carinsku suradnju i pravila o podrijetlu osnovanog Sporazumom temelji se na nacrtu odluke tog odbora priloženom ovoj Odluci.

               Članak 2.

               Ova Odluka stupa na snagu na dan donošenja.

               Članak 3.

               Ova je Odluka upućena Komisiji.

               Sastavljeno u Bruxellesu,

                     Za Vijeće

                     Predsjednik

    ---documentbreak---

               EUROPSKA KOMISIJA
            Bruxelles, 16.5.2022.
            COM(2022) 215 final

            PRILOG

            Prijedlogu odluke Vijeća
            o stajalištu koje treba zauzeti u ime Europske unije u Posebnom trgovinskom odboru za carinsku suradnju i pravila o podrijetlu u pogledu savjetovanja utvrđenog u članku 63. stavku 3. Sporazuma o trgovini i suradnji između Europske unije i Europske zajednice za atomsku energiju, s jedne strane, i Ujedinjene Kraljevine Velike Britanije i Sjeverne Irske, s druge strane

               PRILOG

               Nacrt

               ODLUKE br. … POSEBNOG TRGOVINSKOG ODBORA EU-UK

               za carinsku suradnju i pravila o podrijetlu

               iz

               Sporazuma o trgovini i suradnji između Europske unije i Europske zajednice za atomsku energiju, s jedne strane, i Ujedinjene Kraljevine Velike Britanije i Sjeverne Irske, s druge strane, o postupku savjetovanja u slučaju odbijanja povlaštenog postupanja

               POSEBNI TRGOVINSKI ODBOR za carinsku suradnju i pravila o podrijetlu,

               uzimajući u obzir Sporazum o trgovini i suradnji između Europske unije i Europske zajednice za atomsku energiju, s jedne strane, i Ujedinjene Kraljevine Velike Britanije i Sjeverne Irske, s druge strane („Sporazum”), a posebno njegov članak 63. stavak 3. o uspostavi postupka savjetovanja u slučaju odbijanja povlaštenog postupanja,

               budući da:

               1.
                     Sporazum o trgovini i suradnji između Europske unije i Europske zajednice za atomsku energiju, s jedne strane, i Ujedinjene Kraljevine Velike Britanije i Sjeverne Irske, s druge strane („Sporazum”), sklopljen je Odlukom Vijeća 2020/2252 od 29. prosinca 2020., a stupio je na snagu 1. svibnja 2021.

               2.
                     Člankom 121. stavkom 2. točkom (d) Sporazuma predviđa se da Posebni trgovinski odbor za carinsku suradnju i pravila o podrijetlu („Odbor”) osnovan člankom 8. stavkom 1. točkom (c) Sporazuma može donositi odluke ili preporuke o postupcima savjetovanja utvrđenima u članku 63. stavku 3. Sporazuma.

               3.
                     Člankom 63. stavkom 3. Sporazuma predviđa se da se u slučajevima kad carinsko tijelo stranke uvoznice obavijesti carinsko tijelo stranke izvoznice o svojoj namjeri da odbije povlašteno tarifno postupanje nakon primitka mišljenja stranke izvoznice kojim se potvrđuje podrijetlo proizvoda savjetovanje održava na zahtjev bilo koje stranke u roku od tri mjeseca od datuma te obavijesti i da se može održati u skladu s postupkom koji je utvrdio Odbor.

               4.
                     U skladu s člankom 63. stavkom 3. Sporazuma potrebno je utvrditi postupovna pravila kako bi se olakšao sporazum stranaka u slučaju odbijanja povlaštenog postupanja unatoč mišljenju druge stranke kojim se potvrđuje podrijetlo proizvoda,

               DONIO JE OVU ODLUKU:

               Članak 1.

               Savjetovanje iz članka 63. stavka 3. Sporazuma odvija se u skladu s poslovnikom navedenim u Prilogu ovoj Odluci.

               Članak 2.

               Ova Odluka stupa na snagu na dan donošenja.

               Primjenjuje se od istog dana.

               Sastavljeno u…

                  Za Posebni trgovinski odbor

               Supredsjedatelj EU-a i supredsjedatelj Ujedinjene Kraljevine

               PRILOG

               POSTUPAK ZA SAVJETOVANJA

               U SKLADU S ČLANKOM 63. STAVKOM 3. DRUGIM PODSTAVKOM SPORAZUMA O TRGOVINI I SURADNJI IZMEĐU EU-a I UJEDINJENE KRALJEVINE

               Pravilo 1.

               1.Nakon što carinsko tijelo stranke uvoznice obavijesti carinsko tijelo stranke izvoznice o svojoj namjeri da odbije povlašteno tarifno postupanje, stranka može drugoj stranci podnijeti zahtjev za savjetovanje u skladu s člankom 63. stavkom 3. drugim podstavkom Sporazuma o trgovini i suradnji između EU-a i Ujedinjene Kraljevine („Sporazum”).

               2.Zahtjev podnosi član Tajništva Posebnog trgovinskog odbora za carinsku suradnju i pravila o podrijetlu („Odbor”) iz stranke podnositeljice zahtjeva članu tajništva druge stranke e-poštom ili, prema potrebi, bilo kojim drugim sredstvom [tele]komunikacije u kojem se evidentira slanje zahtjeva. Osim ako se dokaže drukčije, smatra se da je zahtjev primljen na dan slanja.

               Pravilo 2.

               1.Savjetovanja se sazivaju i završavaju u roku od tri mjeseca od datuma obavijesti o namjeri iz pravila 1., osim ako su se stranke dogovorile o produljenju razdoblja savjetovanja. Tijekom tog razdoblja stranke se mogu sastati jednom ili više puta.

               2.Savjetovanje se održavaju osobno ili drugim sredstvima komunikacije koja su dogovorile stranke. Ako se održavaju osobno, savjetovanja se održavaju na državnom području stranke od koje je zatraženo savjetovanje, osim ako se stranke dogovore drukčije.

               Pravilo 3.

               Petnaest kalendarskih dana prije svakog sastanka u okviru savjetovanja Unija i Ujedinjena Kraljevina preko tajništva obavješćuju drugu stranku o predviđenom sastavu svojih delegacija te navode ime i funkciju svakog člana delegacije.

               Pravilo 4.

               1.Savjetovanje se održava na engleskom jeziku.

               2.Pisani dokumenti relevantni za savjetovanje šalju se preko Tajništva drugoj stranci. Mogu biti na bilo kojem službenom jeziku EU-a.

               Pravilo 5.

               1.Nacrt zapisnika svakog sastanka u okviru savjetovanja u roku od osam kalendarskih dana sastavlja službenik koji djeluje kao član tajništva stranke od koje je zatraženo savjetovanje i koja je domaćin sastanka. Nacrt zapisnika dostavlja se članu tajništva druge stranke na očitovanje. Potonja može podnijeti primjedbe u roku od osam kalendarskih dana.

               2.U zapisniku se sažimaju sastanci u okviru savjetovanja i prema potrebi navodi sljedeće:

               (a)dostavljeni dokumenti;

               (b)sve izjave čije su uključivanje u zapisnik zahtijevale stranke; i

               (c)donesene zaključke, koji mogu uključivati produljenje savjetovanja.

               3.Zapisniku se prilaže popis sudionika u kojem se za svaku delegaciju navode imena i funkcije svih osoba koje su prisustvovale sastanku.

               4.Tajništvo prilagođava nacrt zapisnika na temelju primljenih komentara. Redigirani nacrt zapisnika obje stranke prihvaćaju u roku od 28 kalendarskih dana od završetka sastanka ili do bilo kojeg drugog datuma o kojem su se sporazumjele stranke. Nakon prihvaćanja zapisnika, postignuti sporazum između stranaka stupa na snagu na sastanku u okviru savjetovanja kada je taj zaključak donesen.

               5.Ako se savjetovanja održavaju u pisanom obliku, rezultati savjetovanja unose se u zapisnik sljedećeg sastanka Odbora. Sporazum postignut u savjetovanju stupa na snagu na sastanku u okviru savjetovanja kada je taj zaključak donesen.

               Pravilo 6.

               1.Stranke nastoje postići obostrano zadovoljavajuće rješenje pitanja u razdoblju savjetovanja iz pravila 2. Ako stranke postignu sporazum, on je obvezujući za stranke.

               2.Za potrebe članka 63. stavka 3. trećeg podstavka Sporazuma, smatra se da je razdoblje za savjetovanje iz pravila 2. isteklo ako je savjetovanje trajalo do njegova kraja, a stranke se ne dogovore o njegovu produljenju, osim ako savjetovanje nije održano zbog uzroka koji se mogu pripisati stranci uvoznici.